Hampuri

Hampuri (Hamburg) [1] on osavaltio ja kaupunki Pohjois-Saksassa Elbe-joen varrella. Kaupunki on maan toiseksi suurin ja asukkaita on noin 1,8 miljoonaa. Hampuri on jo kauan ollut merkittävä satamakaupunki. Keskiajalla Hampuri kuului hansaliittoon, mistä juontuu sen virallinen nimi Freie und Hansestadt Hamburg. Nykyisin Hampuri on Euroopan toiseksi suurin satamakaupunki heti Rotterdamin jälkeen. == Tule == === Lentokoneella === Hampurin kansainvälinen lentokenttä [2] on nimeltään Fuhlsbüttel (IATA: HAM) ja se sijaitsee noin 10 kilometriä keskustasta pohjoiseen. Finnairilla on suoria lentoja Helsingistä, Tampereelta Ryanair lentää noin 80 km lounaaseen sijaitsevaan Bremeniin josta voi tulla junalla Hampuriin. Lentokentältä on suora S-junayhteys keskustaan. Muut liikenneyhteydet löytyvät helpoiten Hampurin lentokentän internet-sivuilta. === Autolla === Finnlines liikennöi Helsingistä Travemündeen josta on tunnin ajomatka Hampuriin. Edullisempi ja jopa pari tuntia nopeampi vaihtoehto on lähteä ensin laivalla Turusta Tukholmaan, jolloin saavut Tukholmaan ennen kello seitsemän aamulla – ajo Juutinrauman sillan ja Rødby-Puttgardenin lautan kautta (noin 900 km) kestää taukoineen noin 10 tuntia. Hampuri sijaitsee monen moottoritien risteyksessä, joten sinne on helppo tulla autolla. Hampuriin pääsee seuraavia moottoriteitä pitkin: A1 Heiligenhafen - Saarbrücken A7 Flensburg - Füssen A23 Heideen A24 Berliiniin A25 Geesthachtiin A250 Lüneburgiin Aamuisin, iltapäivisin ja viikonloppuisin on usein ruuhkia sekä moottoriteillä että kaupungin keskustassa. === Junalla === Baltian maiden kautta ei juurikaan ole junayhteyksiä Eurooppaan, joten Suomesta pitää ensin mennä laivalla Tukholmaan ja jatkaa junalla Kööpenhaminaan jossa vaihtaa Hampuriin menevään junaan. Hampurista on erinomaiset junayhteydet muihin Keski- ja Länsi-Euroopan suurkaupunkeihin. Kaukojunat pysähtyvät päärautatieasemalla (Hauptbahnhof), Dammtorin asemalla sekä Altonan asemalla. == Liiku == Hamburger verkehrsverbund [3] vastaa kaupungin julkisesta liikenteestä. Julkinen liikenne on toimivaa ja busseilla ja junilla pääsee lähes joka paikkaan. Iltaisin ja öisin bussiliikenne on harvempaa ja joillain alueilla käytännössä olematonta. === Bussilla === Lippuja on saatavilla automaateista sekä päärautatieaseman (Hauptbahnhof) lipunmyyntipisteistä. Myös bussikuljettajat myyvät kertalippuja sekä muutaman päivän voimassa olevia kortteja. Satamassa sekä Elbe-joella liikennöi myös muutama lauttalinja, joilla voi matkustaa normaalilla lipulla. Alster-järvelle järjestetään risteilyitä, joille on ostettava erillinen lippu. === Junalla === Hampurissa on myös junista (S-Bahn) sekä metroista (U-Bahn) koostuva raideliikenne. Etenkin keskustan ulkopuolella junat kulkevat maanpinnan yläpuolella ja tarjoavat edullisen tavan nähdä kaupunkia. Pääasemat sekä S- että U-bahnille ovat Landungsbrücken, Jungfernstieg sekä Dammtor. == Näe == 1 St. Michaelis kirche. Barokkikirkko josta on tullut kaupungin symboli. 2 St. Nikolai. Toisessa maailmansodassa tuhoutunut kirkko joka nykyään toimii museona. 3 Planten un Blomen. "Planten un Blomen" - iso viheralue kaupungin keskustan läheisyydessä, jossa on kasvitieteellinen puutarha, ja jossa voi viettää vapaa-aikaansa. Siellä on myös kasvihuone ja Euroopan suurin japanilainen puutarha. 4 Rathaus, Rathausplatz 1. Raatihuone St. Pauli/Reeperbahn. Hampuriksi "der Kiez". Kenties maailman tunnetuin punaisten lyhtyjen alue. Nykyisin alueelle on muodostunut myös baarien, yökerhojen sekä muun viihteen (teatterit, musikaalit) keskittymä. Alueella järjestetään myös kolme kertaa vuodessa suuri Dom-festivaali. The Beatles aloitti uransa näillä kulmilla. Merirosvolipustaan tunnettu ja homomyönteinen FC St. Pauli pelaa Millerntor-stadionilla. 5 Satama. Euroopan toiseksi suurin satama on avarine näkymineen ja nostokurkineen tutustumisen arvoinen käyntikohde. Satamassa järjestetään kiertoajeluita laivalla (Hafenrundfahrt). Satamasta länteen löytyy Fischmarkt eli kalamarkkina-alue. 6 Fischmarkt. Sunnuntaisin klo 5-9.30 (talvella 7-9.30). Kalatori on 1700-luvulta peräisin oleva perinne, ehdottamasti kokemisen arvoinen nähtävyys! Nykyisin torilla myydään kalan lisäksi myös muuta tavaraa: hedelmäkoreja, kukkia ja vaatteita. Lauantai-illan bilettäjät jatkavat suoraan kalatorille aamupalalle: katkarapu- tai kalamurekesämpylä (Fischbrötchen) tartarkastikkeella maistuu monille. 7 Alster. Suuri järvi vihreän Hansa-kaupungin sydämessä 8 Keskusrautatieasema. Hampurin päärautatieasema 37-metrisine torneineen rakennettiin 1902-1906 vanhan kaupunginmuurin sijoille. 9 Fernsehturm. Tv-torni Lounge & Bar 20up (Empire Riverside Hotel), Bernhard-Nocht-Straße 97. Upea näköalaravintola 20 kerroksessa 10 Speicherstadt. Vanhat varastorakennukset satamassa jotka nykyään ovat osittain muutettu asuinrakennuksiksi. === Tapahtumat === Hamburger DOM. Kolme kertaa vuodessa järjestettävä suuri festivaali. Hafengeburtstag. Yleensä toukokuun alkupuolella järjestettävä valtava festivaali, joka juhlistaa sataman syntymäpäiviä. Tarjolla on tekemistä laidasta laitaan. Sataman 800-vuotissyntymäpäivien (vuonna 1989) jälkeen Hafengeburtstagista on tullut maailman suurin satamajuhla. Joulumarkkinat, mm. Raatihuoneentori, Vanhakaupunki, St.Pauli. Muiden saksalaiskaupunkien tapaan kaupungissa järjestetään marras- ja joulukuussa perinteisiä joulumarkkinoita jossa voi ostaa mm. joulukoristeita, käsitöitä ja jouluherkkuja sekä glögimuki kädessä kävellen katsella hienosti koristeltuja joulukuusia ja myyntikojuja. Adventtilauantaisin kaupungissa järjestetään jouluparaati. == Tee == Hamburg Dungeon. Kauhukammio, jossa kerrotaan kaupungin historiasta erikoistehosteiden avulla. Segway Citytour Hamburg. Kaupungin kiertämistä Segwaylla Kirpputorit. St. Paulin pohjoispuolella on Feldstrassen metroasema, jonka edestä levittäytyy lauantaisin kirpputorialue aina Karolinenviertelille asti. Lähikaduilla on pieniä trendikauppoja vaihtoehtoisia kauppoja etsiville. St. Pauli 2.5-Hour with the White Dandy. "Valkoinen dandy" opastaa yksityiskierroksella St. Paulin historiaan tarinoillaan. Sopii hyvin henkilöille, joita Reeperbahnin perinteinen viihdetarjonta ei inspiroi. Opastukset englanniksi tai saksaksi. 1 Hagenbecks Tierpark. Saksan vanhin eläinpuisto. == Osta == === Mönckebergstrasse === Keskusrautatieaseman länsipuolella sijaitsevat Mönckebergstraße sekä Spitalerstraße, jotka ovat kaupungin tunnetuimmat ostoskadut. Niiden varrelta löytyy sekä tavarataloja (esim. Karstadt, Saturn sekä Galeria Kaufhof) että pienempiä kauppoja. 1 C&A Hamburg-Mönckebergstrasse, Mönckebergstr. 9. Edullisia ja laadukkaita vaatteita 2 Karstadt, Mönckebergstrasse 16. Ma-La 9:30-20. Tavaratalo, kaikkia vaatteista paistinpannuihin. 3 Galeria Kaufhof, Mönckebergstrasse 3. Toinen tavaratalo, Karstadtin kilpailija. 4 Saturn Hamburg Altstadt, Mönckebergstrasse 1. Kotielektroniikkaa ja kodinkoneita. === Hampurilaisia ostoskeskuksia === 5 Hanse Viertel Galerie, Poststrasse 33. Hamburger Hof, Jungfernstieg 26-30. 6 Gänsemarkt Passage, Gänsemarkt 50. Ruokaostokset voi hoitaa esim. Lidlissä, Penny Markteissa ja muissa ruokakaupoissa jotka löytyvät parhaiten esikaupunkialueilta. Suomalaisille tutulla Nivealla on oma myymälä ja kauneussalonki Alsterin rannalla osoitteessa Jungfernstieg 51. == Syö == === Edulliset === 1 Schweinske, Reeperbahn 157, useita muita paikkoja. Edullinen ja monipuolinen aamupala. 2 Hesburger Hampuri, Reeperbahn 29. 3 Domino's Hamburg Osdorf, Julius-Brecht-Straße 4-6. 4 Gaststätte - Die neue Romantik, Steintorweg 15, ☎ +49 40 2880 3786. Perinteinen taiteilijaravintola Hotel Alt-Nürnbergin yhteydessä. Hyvä ja edullinen kolmen ruokalajin valikoima. 5 Ristorante Borsalino, Sternstrasse 125. Ma-Pe 12-15 ja Ma-La 18-24, sunnuntaisin kiinni. Italialaisravintola Schanzenviertelin kaupunginosassa jossa hinnat eiväy hirvitä; esim. neljän ruokalajin menyy 17,50 €. === Keskihintaiset === 6 Bekaa Libanesisches Restaurant, Rentzelstrasse 50, ☎ +49 40 454 975. Loistava libanonilainen ravintola. Raikkaat maut, hyvä palvelu, näyttävät annokset. Hinta-laatusuhde kohdillaan. 7 Old Commercial Room, Englische Planke 10, ☎ +49 (40) 366319. Perinteinen paremman luokan ravintola. Täältä saa paikallista lihapataa Hamburger Labskaus perinteisen reseptin mukaan valmistettuna. 8 Cafe Paris, Rathaustrasse 4, ☎ +49 40 32 52 77 77. joka päivä 9-23:30 (la, su 10-23:30).. Brasserien kotiruokaa nauttiessa saa katsella 1800-luvun seinämaalauksia 9 Schachcafe Rübenkamp, Rübenkamp 227, ☎ +49 (40) 631 0431.. Vanhassa rautatierakennuksessa, hyvää ja edullista ruokaa, kesällä terassi. 10 Alex Alsterpavillon, Jungfernstieg 54, ☎ +49 (40) 350187-0. Hyvä näkymä Alster-järvelle. === Hintavat === 11 La Mirabelle, Bundesstraße 15. Ranskalainen ravintola, hyvä viinivalikoima. €55. 12 Restaurant Jacobs im Hotel Louis C. Jacobs, Elbchaussee 401 - 403, ☎ +49 (40) 822 55 - 0. Hampurin parhaimpiin kuuluva ravintola josta on hieno näkymä Elbe-joelle. 13 Landhaus Scherrer, Elbchaussee 130, ☎ +49 40 8 80 13 25. Ma - La 12.00 h - 15.30 h / 18.30 h - viimeinen asiakas (viimeiset tilaukset 14.30 h ja 23.00 h), sunnuntaisin suljettu. 30 vuoden ajan Hampurin kärkikeittiöitä. 14 Restaurant Au Quai, Grosse Elbstrasse 145 B-D (U-Bahn: Königstrasse), ☎ +49 (40) 38 03 77 30, e-mail: info@au-quai.com. Ma-Pe: keskipäivä - viimeinen asiakas La: 18.00 - viimeinen asiakas. Keittiö auki 22:30 asti. Sunnuntaisin kiinni.. Sijainti satamassa Elben rannalla. Kansainvälinen kalapainotteinen ruokalista ja hyvä viinivalikoima. 15 Fischereihafen-Restaurant, Große Elbstraße 143, ☎ +49 40 381816. Mainio jokinäkymä, julkkisten suosima ravintola jossa ovat käyneet mm. Britannian kuninkaalliset. == Juo == Reeperbahn-kadulla sekä muualla St.Paulin kaupunginosassa on kattava valikoima erilaisia yökerhoja ja baareja. Toki niitä on muuallakin Hampurissa. Astra -olut lienee kaupungin suosituin juoma. === Kahvilat === 1 Café Gnosa, Lange Reihe 93. 2 Café Klatsch, Glashüttenstrasse 17. 3 Café Miller, D.-Bremer-Str. 16, St. Pauli. Mukava brunssikahvila, myös vegaanisia vaihtoehtoja. === Baarit & pubit === 4 Norden trifft Süden, Friedrichstrasse. Baijerilaisen ja hampurilaisen kapakan ja yökerhon sekoitus. 5 Lucky Star 2, Friedrichstrasse 16. Mukava ja edullinen baari. 6 Komet Musik Bar, Erichstrasse 11. Monipuolinen baari: tarjolla alkoholijuomia, tanssilattia ja pöytäpelejä. Voit jopa huutaa itsellesi soitetun levyn levyhuutokaupassa. === Yökerhot === 7 Hamburg Del Mar, St.-Pauli-Landungsbrücken/Parkdeck. Aurinkoisen illan miellyttävä drinkkipaikka palmujen, hiekan ja rantatuolien keskellä. 8 Mandarin, Reeperbahn 1. Suosittu yökerho, paikallisten kesken der Chinese eli kiinalainen. 9 Docks, Spielbudenplatz 19. Legendaarinen paikka jossa järjestetään myös konsertteja. 10 Hans-Albers-Eck, Hans-Albers-Platz 20. Kahdessa kerroksessa, mutta on usein täynnä. 11 Angie's Night Club, Spielbudenplatz 27. Tivoli-teatterin hienostunut yökerho. Live-musiikkia iltaisin 23:30 Wall Street, Esplanade 6. Cocktail-baari, jossa drinkkien hinnat vaihtelevat niiden suosion mukaan osakkeiden tapaan. == Nuku == === Edulliset === 1 Jugendherberge Hamburg - Auf dem Stintfang, Alfred-Wegener-Weg 5, ☎ +49 40 313488, e-mail: jh-stintfang@t-online.de. Matkustajakoti lähellä Reeperbahnia, hieno joki/satamanäkymä. 2 Jugendherberge Hamburg - Horner Rennbahn, Rennbahnstraße 100, ☎ +49 40 6511671, e-mail: jgh-hamburg@t-online.de.. 3 MEININGER Hotel Hamburg City Center, Goetheallee 11. Altonan kaupunginosassa. 2hh. 45€, dormi 18 €. 4 A&O Hostel/Hotel, Amsinkstrasse 6-10, ☎ +49 40 6442 10400. 5 Kogge, Bernhard Nocht Strasse 59, ☎ +49 40 312872, e-mail: info@kogge-hamburg.com. Rock n'Roll-teemainen hotelli. 6 Pension am Rathaus, Rathausstrasse 14, ☎ +49 40 337489. === Keskihintaiset === 7 Adina Apartment Hotel Hamburg Michel, Neuer Steinweg 26. Sijainti oivallisesti St. Paulin ja keskustan välissä. Uusi siisti ja kohtuuhintainen huoneistohotelli, jonka alakerrassa on sauna, kuntosali, uima-allas ja poreamme. 8 Ibis Hotel Alster, Holzdamm 4-12, ☎ +49 40 248290. Keskusrautatieaseman tuntumassa. 9 Ibis Hotel Altona, Königstraße 4, ☎ +49 (40) 31187-0. Reeperbahnin lähellä. 10 relexa hotel Bellevue, An der Alster 14, ☎ +49 (0)40 28444-0, e-mail: hamburg@relexa-hotel.de. Check-in: 15.00, check-out: 12.00. Aussenalster-järven rannalla, 10 minuutin kävelymatkan päässä keskustasta. € 79,00 - € 159,00. 11 Courtyard by Marriott Hamburg Airport, Flughafenstrasse 47, ☎ 49 40 5310 20. Lentoaseman välittömässä yhteydessä. === Hintavat === 12 Raflles Hotel Vier Jahreszeiten, Neuer Jungfernstieg 10-14, ☎ (+49)40/34940. Hampurin ehkä hienoin hotelli, tuttu James Bond-elokuvasta Huominen ei koskaan kuole. 13 Empire Riverside Hotel, Bernhard-Nocht-Straße 97 (S1, asema: Reeperbahn.), ☎ +49 40 31 1190. David Chipperfieldin suunnittelema hotelli Reeperbahnin hotellissa, huoneissa valtavat näköalaikkunat. 14 Park Hyatt, Bugenhagenstraße 8, ☎ +49 (040) 3332 1234, e-mail: hamburg@hyatt.de. Park Hyatt Hotel on ydinkeskustan jalankulkualueella sijaitseva luksushotelli. 15 Side Design Hotel, Drehbahn 49, ☎ +49 (40) 30 99 90, e-mail: info@side-hamburg.de. Design-hotelli Gänsemarktin kaupunginosassa. Kuntoilu ja wellness-palvelut sisältyvät hintaan. == Pysy turvassa == Hampuri on turvallinen kaupunki. Suurissa väkijoukoissa kannattaa pitää tavaroistaan huolta, jottei joudu taskuvarkaiden uhriksi. Elbe-joessa voi varovaisuutta noudattaen uida. Aallot voivat kuitenkin olla yllättävän suuria ja voimakkaita ja viedä varomattoman uimarin mukanaan. Myös jokea pitkin kulkevia laivoja tulee varoa. Ennen vanhaa öiset baari- ja kujatappelut olivat arkipäivää Reeperbahnin alueella eikä meno ole paljon muuttunut; paitsi että nykyään on vähemmän merimiehiä ja enemmän juhlintaporukkaa. Tilanne on myös poliisin tiedossa, ja jos itse olet mukana sellaisessa voit nopeasti löytää itsesi putkasta. Älä siis provosoidu äläkä provokoi kanssajuhlijoita. == Pysy terveenä == == Ota yhteyttä == Matkapuhelimet toimivat mainiosti, ja kaupungissa on monta ilmaista WLAN-verkkoa [4]. == Jatka matkaa == Berliini, Hannover ja Bremen ovat alle kahden tunnin juna- tai automatkan päässä.